Recep Tayyip Erdogan hefur verið valdamesti maður Tyrklands frá árinu 2003 . Getty Flokkur Recep Tayyip Erdogan Tyrklandsforseta , AKP , hefur misst völdin í höfuðborginni Ankara eftir sextán ára valdatíð þar í borg . Sveitarstjórnarkosningar fóru fram í landinu í gær . BBC hefur eftir talsmanni kjörstjórnar að nýjustu tölur bendi til að AKP hafi sömuleiðis misst meirihluta í stærstu borg landsins , Istanbul . Bandalag flokka undir forystu AKP hlaut rúmlega 51 prósent atkvæða á landsvísu í sveitarstjórnarkosningunum samkvæmt upplýsingum frá kjörstjórn . Erdogan sagði fyrir kosningarnar að þær snerust um það landið og flokkurinn „ komist lífs af “ . Margir hafa litið á kosningarnar sem atkvæðagreiðslu um Erdogan og stjórn hans . Alls voru um 57 milljónir manna á kjörskrá . Mansur Yavas , fulltrúi Þjóðarflokksins ( CHP ) , vann sigur í höfuðborginni Ankara , en flokkurinn berst fyrir aðskilnaði ríkis og kirkju , öfugt við AKP . Í Istanbul stefnir í sigur Ekrem Imamoglu , borgarstjóraefni CHP , en þar er naumt á munum og á enn eftir að telja öll atkvæði .